# Põlvamaa arengustrateegia 2035+

# Lisa 2 - SEOSED TEISTE ARENGUDOKUMENTIDEGA

Põlvamaa arengustrateegia 2035+ ei ole ainus arengudokument, mis maakonna arengut suunab. Mõju maakonna arengule on ka maakonnaplaneeringul, kohalike omavalitsuste arengukavadel ning riigi valdkondlikel arengukavadel. Arengustrateegia koostamisel on seetõttu arvesse võetud juba varem kehtestatud arengudokumente. Järgnevalt on kirjeldatud olulisemad seosed erinevate maakonna arengut mõjutavate maakonnasiseste ja riikliku tasandi arengudokumentidega. Arengustrateegia seoseid teiste arengudokumentidega on käsitletud peamiselt visiooni ja strateegiliste eesmärkide tasandil.

Kohalike omavalitsuste arengukavad

Kanepi valla arengukava aastateks 2019-2026: „*Kanepi vald on terviklikult arenenud kaunis, mitmekesise majanduse ning kvaliteetse loodus- ja elukeskkonnaga piirkond, kus väärtustatakse teadmisi, oskusi, uuenduslikkust, aktiivsust ning kultuuritraditsioone.*“

Põlva valla arengukva aastateks 2019-2030: „*Põlva on toimeka kogukonnaga vald, kus hoitakse ja väärtustatakse mitmekesist omakultuuri ning aktiivset eluviisi. Põlva noored on ettevõtlikud ja tolerantsed ning kodukohatunnetusega. Põlva vald oma puhta looduse ja miljööväärtuslike aladega on koht, kus elatakse põlvest põlve. Valla koostöö teiste organisatsioonidega on aktiivne ja avatud. Valla eri piirkonnad on saavutanud ühtlase arengutaseme ja majanduslikult jätkusuutlikud.*“

Räpina valla arengukava aastateks 2023-2030: „*Räpina valla visioon on olla tuntud ja tunnustatud kui turvalise ja keskkonnasõbraliku elu-, puhke- ning puhta looduskeskkonnaga, soodsa ettevõtluskliimaga, elujõulise ja aktiivse elanikkonnaga vald, mille märksõnadeks on jätkusuutlikkus, koostöö ning kodanikualgatus.*“

Kõigi kolme Põlvamaa kohaliku omavalitsuse visioonid tähtsustavad sarnaselt Põlvamaa arengustrateegia 2035+ visioonile maakonna puhast ja tervislikku elu- ja puhkekeskkonda. Sarnaselt strateegiale, peetakse ka kohalike omavalitsuste arengukavades oluliseks maakonna ettevõtluskeskkonna arendamist.

Põlvamaa arengustrateegia 2035+ strateegiliste eesmärkide seosed maakonna kohalike omavalitsuste arengukavades toodud eesmärkidega on toodud tabelites 1, 2 ja 3. Ka sealt on selgelt näha, et maakonna ja kohalike omavalitsuste arengueesmärgid on tihedalt seotud ning täiendavad ja tugevdavad üksteist.

**Tabel 1.** Kanepi valla arengukava strateegiliste eesmärkide ja maakonna arengustrateegia strateegiliste eesmärkide seosed.

|  |  |
| --- | --- |
| Kanepi valla strateegilised eesmärgid | Maakonna vastav strateegiline eesmärk |
| 1. Puhta ja turvalise loodus- ja elukeskkonna säilitamine ning arendamine. Selle saavutamiseks säästva arengu propageerimine ning keskkonnaprojektides osalemine. | SE4, SE6 |
| 2. Ettevõtluse arengu toetamiseks majanduskliima parandamine, väikeettevõtluse toetamine ning tehnilise infrastruktuuri arendamine. | SE5, SE6 |
| 3. Turismi konkurentsivõime suurendamine läbi olemasolevate võimaluste parema rakendamise ja uute lahenduste kasutuselevõtmise, valla kui turismisihtkoha maine kujundamine ning selle teadvustamine väljaspool valda. | SE5 |
| 4. Valla haridussüsteemi arendamine, hariduse kvaliteedi, konkurentsivõime ja infrastruktuuri parandamine ning kaasajastamine. | SE1 |
| 5. Kultuuriruumi arendamine läbi elanike aktiveerimise, piiriülese koostöö ja sportimisvõimaluste kaasajastamise ning mitmekesistamise. | SE1 |
| 6. Sotsiaalhoole­kande­süsteemi kaasajastamine ning elanike tervishoiualase teadlikkuse suurendamine | SE1, SE2 |
| 7. Tööhõive suurendamine läbi elukestva õppe propageerimise ja toetamise ning ettevõtluse arendamise. | SE1, SE |
| 8. Kodanikualgatuse toetamine ja edendamine ning kogukondade kaasamine valla elu arendamisse. | SE1 |
| 9. Valla haldusaparaadi kaasajastamine ning valla maine jätkuv eesmärgipärane kujundamine, sõprusomavalitsuste leidmine ning väliskoostöö arendamine. | SE1, SE3 |

**Tabel 2.** Põlva valla arengukava strateegiliste arengusuundade ja maakonna arengustrateegia strateegiliste eesmärkide seosed.

|  |  |
| --- | --- |
| Põlva valla strateegilised arengusuunad | Maakonna vastav strateegiline eesmärk |
| 1. Vald on hinnatud elukeskkond puhta loodusega ning tuntud rohelise mõttelaadi poolest. | SE3, SE6 |
| 2. Vallas on arenenud ettevõtlus, mis tagab töökohad ja konkurentsivõimelised töötasud. Olemasolev infrastruktuur toetab ettevõtluse arengut. | SE4, SE5, SE6 |
| 3. Vald on sotsiaal-majanduslikult tasakaalustatult arenenud, jätkusuutlik ja innovaatiline, siin toimivad elujõulised peresuhted, sotsiaalne sidusus, kvaliteetne elukeskkond ja vajadustele vastavalt välja arendatud tervishoiusüsteem on alus sotsiaalsele turvatundele, heaolule ning kõrgele elatustasemele. | SE1, SE2 |
| 4. Kõigile on kättesaadav kvaliteetne, õppija ja ühiskonna vajadusi arvestav haridus. Haridusasutuste võrgustik on optimaalne ja kaasaegne. Huviharidus pakub mitmekülgseid võimalusi õppeks. | SE1 |
| 5. Valla külad on elujõulised, toimub aktiivne seltsitegevus ja areneb loomemajandus, loodud on omaalgatust ja loovust väärtustav keskkond. Tugevad kogukonnad kujundavad oma elukeskkonda, hoiavad omakultuuri, talletavad ja kannavad edasi rahvakultuuripärandit. Loodud on soodsad tingimused elujõulise, avatud ja mitmekülgse kultuuritegevuse arenguks, selles osalemiseks ning nautimiseks. | SE1, SE3 |
| 6. Valla elanikkond kasutab terviseradasid, spordi- ja mänguväljakuid aktiivseks puhkuseks. Olemasolevad spordirajatised on baasiks rohketele spordiklubidele ja harrastussportlastele. Valla spordi- ja puhkerajatised on avatud kasutamiseks kõigile ning tuntud Eestis ja ka välismaal. | SE1 |
| 7. Saavutatud on valla järjepidev ja jätkusuutlik areng. Arengu kavandamisse on kaasatud kogukond. Valla juhtimine on korraldatud läbi kvaliteetse ja läbipaistva valitsemise, mis tagab kõrge haldussuutlikkuse. | SE1 |

**Tabel 3.** Räpina valla arengukava üldeesmärkide ja maakonna arengustrateegia strateegiliste eesmärkide seosed.

|  |  |
| --- | --- |
| Räpina valla üldeesmärgid | Maakonna vastav strateegiline eesmärk |
| 1. Haridusasutused vastavad kaasaja nõuetele ja on konkurentsivõimelised. Haridusasutuste õpikeskkonnad toetavad kvaliteetset ja tulevikku suunatud hariduse kättesaadavust. | SE1 |
| 2. Kõigil on võimalus tegeleda huviharidusega või huvitegevusega. Noorsootöö ja noorsooliikumine on aktiivne, järjepidev ning kõigile kättesaadav. | SE1 |
| 3. Valla kultuuri- ja seltsielu keskused ning raamatukogude võrgustik vastavad vallaelanike ja külaliste ootustele. Traditsioonilised ühisüritused on atraktiivsed, kohalikku identiteeti toetavad ja populaarsed nii vallaelanikele kui külalistele. Vallaelanikele on tagatud mitmekesised avalikud sportimise, puhke ja vabaaja veetmise võimalused. | SE1, SE3 |
| 4. Kogukonnad on kohaliku elu arendajad ja vallale igakülgseks partneriks. | SE1, SE3 |
| 5. Ettevõtlikkus ja ettevõtluskeskkond on väärtustunud, avalikud tugitaristud ettevõtlusaladel on kaasajastatud. Turist on huvitatud piirkonnas viibimisest ja hindab kõrgelt pakutavaid teenuseid. | SE5, SE6 |
| 6. *Sotsiaalhoolekande- ja raviteenuste, rahatervise ja sotsiaaleluruumide arendamine ning laste ja perede heaolu tagamine.* | SE2 |
| 7. Elanikud on keskkonnateadlikud ja hindavad puhast looduskeskkonda. Tagatud on puhas joogivesi ning võimalused reo- ja sademevee nõuetekohaseks käitlemiseks. Energiamajandus on säästlik, hooned ja transpordivahendid energiatõhusad. Ühistranspordivõrk tagab inimestele vajalikud liikumisvõimalused. | SE4, SE6 |

Maakonnatasandi arengudokumendid

Põlva maakonnaplaneering 2030+

Ruumilise arengu visioon: „*Põlvamaa on ajaloolist jätkuvust ja looduslähedust väärtustava ruumistruktuuriga maakond. Siin eristuvad traditsioonilised külamaastikud ning kompaktsena hoitud suuremad asulad ja linnad, mis ühtlasi koondavad mahukamat ettevõtlust ja tootmistegevust. Elanike igapäevaelu toimimine tugineb uuenduslike ja paindlike lahenduste rakendamisel ning mugavatel ühendustel oluliste keskustega Põlvamaal ja naabermaakondades. Kõik see tagab kvaliteetse elukeskkonna erinevates Põlvamaa piirkondades.*“

Põlvamaa arengustrateegia 2035+ visioonil on tugev seos maakonnaplaneeringu ruumilise arengu visiooniga, sest mõlemad rõhutavad Põlvamaa looduslähedust ja head elukeskkonda. Kõige otsesemalt tegeleb maakonnaplaneeringust toodud ruumilise arengu visiooniga kuues strateegiline eesmärk - Atraktiivse ja loodussäästliku elu- ja ettevõtluskeskkonnaga maakond.

Regionaalse tasandi arengudokumendid

Regionaalse arengu tegevuskava

Regionaalse arengu tegevuskava eesmärgiks on tugevdada valdkonnapoliitikate tegevusi riigi regionaalarengu võtmeväljakutsete lahendamisel, panustades nii „Eesti 2035“ regionaalset arengut puudutavate arengusihtide elluviimisse, ning luua alus nende protsesside edasiseks seireks. Tegevuskava määratleb riigi regionaalse arengu peamised juurprobleemid, seostades need „Eesti 2035“ strateegiliste sihtide ja seiremõõdikutega. Tabelis 4. on toodud regionaalse arengu tegevuskava juurprobleemid ja maakonna arengustrateegia tegevussuunad, mis nendega tegelevad.

**Tabel 4.** Regionaalse arengu tegevuskava juurprobleemide ja maakonna arengustrateegia tegevussuundade seosed.

|  |  |
| --- | --- |
| Regionaalse arengu tegevuskava juurprobleem | Maakonna tegevussuund |
| 1. juurprobleem - piirkondlikud erinevused töökohtade kättesaadavuses ja tööalastes eneseteostusvõimalustes | TS 5.1., TS 5.2. ja TS 6.2. |
| 2. juurprobleem - piirkondlik ebavõrdsus inimeste sissetulekutes ja vaesuses | TS 4.1., TS 4.2. ja TS 5.2. |
| 3. juurprobleem - piirkondade vahelised erinevused tervises ja tervena elatud eluaastates | TS 1.3. ja TS 2.1.-TS 2.4. |
| 4. juurprobleem - regionaalne ebavõrdsus ühiskonnaelus osalemise ning vaba-aja ja haridusega seotud eneseteostusvõimalustes | TS 1.2. |
| 5. juurprobleem - regionaalne ebavõrdsus liikumisvõimalustes ja ühendustes | TS 6.2. |
| 6. juurprobleem - regionaalne ebavõrdsus inimeste igapäeva elutingimustes | TS 6.1. |
| 7. juurprobleem - piirkondlikud erinevused ettevõtete konkurentsivõimes ja ligipääsus kapitalile | TS 4.1, TS 4.2. ja TS 6.1. |
| 8. juurprobleem - piirkondlikud erinevused ettevõtetele vajalike oskustega tööjõu kättesaadavuses | TS 1.1. ja TS 5.2. |
| 9. juurprobleem - KOVde piirkonniti erinev finants-, arendus- ja teenuste osutamise võimekus | TS 1.4. ja TS 6.1. |
| 10. juurprobleem - piirkondlikud erinevused KOVde arenguväljavaadetes seoses rände ja elanike arvu muutustega | Kõik tegevussuunad |

Kagu-Eesti tegevuskava 2030

Kagu-Eesti tegevuskava 2030 on toetav dokument riikliku strateegilise planeerimise süsteemis ning osa regionaalse arengu tegevuskava rakendusplaanist. Tegevuskava kajastab keskvalitsuse tegevusi, mis on suunatud otseselt Kagu-Eestile ning mis on ära toodud ka valdkondlikes arengudokumentides. Kagu-Eesti tegevuskava jaotatud kolmeks tegevussuunaks: Tegusad inimesed, Tulevikukindlad ettevõtted, Kutsuv keskkond. Tegevussuunad omakorda jagunevad erinevateks alasuundadeks.

**Tabel 5.** Kagu-Eesti tegevuskava alasuundade ja maakonna arengustrateegia tegevussuundade seosed.

|  |  |
| --- | --- |
| Kagu-Eesti tegevuskava | Maakonna vastav tegevussuund |
| Tegevussuund | Alasuund |
| Tegusad inimesed | 1.1. Piirkonna haridusvõimaluste vastavusse viimine Kagu-Eesti tulevikuvajadustega | TS 1.1. |
| 1.2. Tööhõive ja ettevõtlikkuse edendamine | TS 5.1. |
| 1.3. Tervisedendus ja terviseteenuste pakkumine | TS 1.3. ja TS 2.1.-TS 2.4. |
| 1.4. Sotsiaalse heaolu edendamine ja kogukondade võimestamine | TS 1.2. ja TS 1.4.TS 3.3. |
| Tulevikukindlad ettevõtted | 2.1. Piirkonnaspetsiifiliste ressursside väärindamine, rohetehnoloogiate ja ressursitõhususe edendamine | TS 3.2., TS 4.1. ja TS 5.3. |
| 2.2. Ettevõtete kasvu soodustamine, ettevõtete võrgustumine ja ettevõtlustaristu arendamine | TS 3.2., TS 4.2. ja TS 6.1. |
| Kutsuv keskkond | 3.1. Kommunikatsioonide ja ühenduste kaasajastamine | TS 6.1. ja TS 6.2. |
| 3.2. Kaugtöökohtade loomine ja kaugtöökeskuste arendamine | TS 5.2. |
| 3.3. Eluasemete kaasajastamine | TS 6.1. |
| 3.4. Turismi edendamine | TS 5.3. |
| 3.5. Kultuurilise eripära ja looduspärandi hoidmine | TS 3.1. |

Riikliku tasandi arengudokumendid

Strateegia "Eesti 2035"

„Eesti 2035” on riigi pikaajaline arengustrateegia. Selle eesmärk on kasvatada ja toetada meie inimeste heaolu nii, et Eesti oleks ka kahekümne aasta pärast parim paik elamiseks ja töötamiseks. Strateegias „Eesti 2035“ seatakse viis pikaajalist strateegilist sihti:

1. Eestis elavad arukad, tegusad ja tervist hoidvad inimesed.
2. Eesti ühiskond on hooliv, koostöömeelne ja avatud.
3. Eesti majandus on tugev, uuendusmeelne ja vastutustundlik
4. Eestis on kõigi vajadusi arvestav, turvaline ja kvaliteetne elukeskkond
5. Eesti on uuendusmeelne, usaldusväärne ja inimesekeskne riik

Põlvamaa arengustrateegia 2035+ on igati kooskõlas „Eesti 2035“ strateegiaga ning toetab läbi oma tegevussuundade selle strateegiliste sihtideni jõudmist. Esimese strateegilise sihiga on seotud Põlvamaa arengustrateegia tegevussuunad 1.1.-1.4., teise sihiga eelkõige tegevussuunad 1.3. ning 2.1.-2.4., kolmanda sihiga tegevussuunad 4.1.-5.3., neljanda sihiga tegevussuunad 6.1. ja 6.2. ning viienda sihiga peamiselt tegevussuund 1.4.

Üleriigiline planeering „Eesti 2030+”

Üleriigilise planeeringu kaks esimest põhisuunda on:

* Tasakaalustatud ja kestlik asustuse areng, mis eeldab olemasolevale asustusstruktuurile toetuva mitmekesise ja valikuvõimalusi pakkuva elu- ja majanduskeskkonna kujundamist ning töökohtade, haridusasutuste ja mitmesuguste teenuste kättesaadavuse tagamist toimepiirkondade sisese ja omavahelise sidustamise kaudu
* Head ja mugavad liikumisvõimalused, mis eeldab teenuste, haridusasutuste ja töökohtade kättesaadavuse tagamist läbi toimepiirkondade sisese ja omavahelise sidustamise kestlike transpordiliikide abil, kiire, piisava sagedusega ja mugava ühenduse tagamise läbi välismaailmaga ning läbi erinevate transpordiliikide tasakaalustatud kasutamise, arvestades piirkondlikke eripärasid

Neil kahel põhisuunal on tugev seos Põlvamaa arengustrateegia 2035+ kuuenda strateegilise eesmärgi „Atraktiivse ja loodussäästliku elu- ja ettevõtluskeskkonnaga maakond“ ja selle kahe tegevussuunaga.

Eesti teadus- ja arendustegevuse, innovatsiooni ning ettevõtluse arengukava 2021–2035

Arengukava üldeesmärk: „Eesti teadus, arendustegevus, innovatsioon ja ettevõtlus suurendavad koostoimes Eesti ühiskonna heaolu ja majanduse tootlikkust, pakkudes konkurentsivõimelisi ja kestlikke lahendusi Eesti ja maailma arenguvajadustele.“

Arengukaval on kolm alaeesmärki, millest üks – Eesti ettevõtluskeskkond soodustab ettevõtlikkust ning teadmusmahuka ettevõtluse teket ja kasvu, kõrgema lisandväärtusega toodete ja teenuste loomist ja eksporti ning investeeringuid kõigis Eesti piirkondades.

Seda alaeesmärki aitab Põlvamaa arengustrateegias täita peamiselt neljas strateegiline eesmärk „Kestlikke ärimudeleid rakendavata ettevõtetega maakond“ oma tegevussuundadega, ent seda toetab oluliselt ka viies strateegiline eesmärk „Mitmekülgse ettevõtlussektoriga maakond“.

Haridusvaldkonna arengukava 2021-2035

Haridusvaldkonna arengukava 2021–2035 on Eesti elukestva õppe strateegia 2020 jätkustrateegia, milles seatakse hariduse sihid aastani 2035.

Arengukava üldeesmärk: „Eesti inimestel on teadmised, oskused ja hoiakud, mis võimaldavad teostada end isiklikus elus, töös ja ühiskonnas ning toetavad Eesti elu edendamist ja üleilmset säästvat arengut.“

Üldeesmärgi saavutamist toetavad kolm strateegilist eesmärki:

1. Õpivõimalused on valikurohked ja kättesaadavad ning haridussüsteem võimaldab sujuvat liikumist haridustasemete ja -liikide vahel.
2. Eestis on pädevad ja motiveeritud õpetajad ja koolijuhid, mitmekesine õpikeskkond ning õppijast lähtuv õpe.
3. Õpivõimalused vastavad ühiskonna ja tööturu arenguvajadustele.

Põlvamaa arengustrateegia on haridusvaldkonna arengukavaga kooskõlas, ning selle üldeesmärgi ja strateegiliste eesmärkide täitmisesse panustab Põlvamaa arengustrateegias tegevussuund 1.1. „Kvaliteetsed ja mitmekülgsed õppimisvõimalused kogu elukaare vältel“.

Kultuuri arengukavaga 2021 – 2030

Kultuuri arengukava 2021-2030 on kultuuri valdkonnas strateegilisi sihte seadev dokument, mis on jätkustrateegiaks dokumendile Kultuuripoliitika põhialused aastani 2020.

Arengukava üldeesmärk: „EESTI KULTUUR on elujõuline, arenev ja maailmale avatud ning kultuuris osalemine on loomulik osa iga inimese elus.“

Üldeesmärgi saavutamist toetavad kolm alaeesmärki:

1. Eesti kultuurielu on tugev ja toimiv.
2. Eesti kultuurimälu on hoitud ja hinnatud ..
3. Kultuuri ja loovuse roll ühiskonna arengus on väärtustatud.

Põlvamaa arengustrateegia on kultuuri arengukavaga kooskõlas, ning selle üldeesmärgi ja strateegiliste eesmärkide täitmisesse panustavad Põlvamaa arengustrateegias tegevussuunad 1.2. „Mitmekülgsed võimalused, tingimused ja tugi aktiivse elu korraldamiseks ja selles osalemiseks“, 1.4. „Professionaalsed, motiveeritud ja tugitud eestvedajad, juhendajad ja ametnikud“, 3.1. „Põlvamaa kultuurielu rolli suurendamine maakonna kuvandi kujundamises“ ning 5.3. „Puhke- ja loomemajanduse potentsiaali parem ärakasutamine“.

Noortevaldkonna arengukava 2021–2035

Noortevaldkonna visioon: „Aastal 2035 elavad noored kõigis Eesti piirkondades tervislikku ja täisväärtuslikku elu ning on võimestatud muutma kogukonda ja riiki selliselt, et Eestis on maailma parim keskkond kasvamiseks, elamiseks ja eneseteostuseks.“

Arengukava üldeesmärk: „Noore avarad arenguvõimalused, turvatunne ja kindel tugi loovad Eestit, mida noor tahab edasi viia.“

Põlvamaa arengustrateegia on noortevaldkonna arengukavaga kooskõlas, ning selle visiooni ja üldeesmärgi saavutamisse panustavad Põlvamaa arengustrateegia tegevussuund 1.2. „Mitmekülgsed võimalused, tingimused ja tugi aktiivse elu korraldamiseks ja selles osalemiseks“, kogu teine strateegiline eesmärk „Tervete ja toetatud laste ja noortega maakond“ oma tegevussuundadega ning tegevussuund 5.1. „Noorte ettevõtluse ja hõbemajanduse edendamine“.

Rahvastiku tervise arengukava 2020-2030

Rahvastiku tervise visioon: „Eesti elanikud elavad kaua ja on võimalikult terved kogu elukaare jooksul ning nende tervis ja heaolu on hoitud ja toetatud elukeskkonna ja tervisesüsteemi kujundamise kaudu avaliku, kolmanda ja erasektori koostöös. Elukeskkonnast tulenevad terviseriskid on minimaalsed. Vähenenud terviseriskidega elukeskkond aitab säilitada tervist ning soodustab inimeste tervislikke valikuid sõltumata nende haridusest, soost ja vanusest ning piirkonnast, kus nad elavad. Inimestel on teadmised, oskused ja vajalik tugivõrgustik, mis neid toetab ning aitab teha enda ja lähedaste tervist edendavaid, parandavaid või säilitavaid otsuseid. Inimestel on haigestumise korral kättesaadav õigeaegne, vajadustest lähtuv ja kvaliteetne tervishoiuteenus ning toetav ja nõustav võrgustik.“

Põlvamaa arengustrateegia on rahvastiku tervise arengukavaga kooskõlas, ning selle visiooni saavutamisse panustavad Põlvamaa arengustrateegia tegevussuunad 1.3. „Hoitud ja hoolitsetud elanikud“ ning 6.1. „Kliimaneutraalne ning arengut ja heaolu toetav kinnisvara ja avalik ruum“ ning kogu teine strateegiline eesmärk „Tervete ja toetatud laste ja noortega maakond“ oma tegevussuundadega.

Spordipoliitika põhialused aastani 2030

2015. aastal Riigikogus vastuvõetud „Eesti spordipoliitika põhialused aastani 2030“ määrab kindlaks põhimõtted, millest spordipoliitika kujundamisel lähtutakse.

Spordipoliitika alusdokumendi kohaselt on eesmärgiks seatud, et aastal 2030 vastab eestimaalaste vaimne ja kehaline tasakaal ning heaolu Põhjamaade tasemele ning Eestis on kehalist aktiivsust soodustav elukeskkond koos kaasnevate teenustega, mis toetavad inimeste tervena elatud eluea pikenemist ja eneseteostust ning majanduskasvu.

Põlvamaa arengustrateegia toetab spordipoliitika alusdokumendis püstitatud eesmärgi saavutamist läbi tegevussuundade 1.2. „Mitmekülgsed võimalused, tingimused ja tugi aktiivse elu korraldamiseks ja selles osalemiseks“ ning 1.4. „Professionaalsed, motiveeritud ja tugitud eestvedajad, juhendajad ja ametnikud“.

Transpordi ja liikuvuse arengukava 2021–2035

Arengukava eesmärk on tagada elanikele ja ettevõtetele mugavad, ligipääsetavad, ohutud, kiired, nutikad ja kestlikud liikumisvõimalused.

Arengukaval on kaks tegevussuunda:

1. Hästi ühendatud Eesti. Konkurentsivõimelinetransport ja taristu.
2. Liikuvus kui teenus. Üleriigiline, ühendatud ühistransport.

Põlvamaa arengustrateegia on transpordi ja liikuvuse arengukavaga kooskõlas, ning selle panustab eesmärgi saavutamisse ja tegevussuundade kohapealsesse sisustamisse tegevussuuna 6.2. „Kvaliteetne ja turvaline liiklustaristu ning kättesaadavad ja kestlikud liikuvusteenused“ kaudu.